אידה בובולה

אידה מרים בובולה (בהונגרית Ida Miriam Bobula;  27 בפברואר 1900 - 24 באוקטובר 1981) הייתה פרופסור במכללת לימסטון ארצות הברית, אקטיביסטית, פמיניסטית, היסטוריונית, בלשנית, אשורולוגית וחוקרת תרבויות, ממוצא הונגרי.

ביוגרפיה
בובולה נולדה למשפחה פטריוטית מרקע חברתי גבוה. בתם של ג'אנוס די ואיידה הלסי בובולה. אביה ג'אנוס בובולה היה אדריכל. ספר השירים שלה, ראה אור בשנת 1920. היא למדה באוניברסיטת פוזמני פטר (Pázmány Péter). יזמה את הקמת האגודה הלאומית של נשים סטודנטיות באוניברסיטה ובמכללות בהונגריה. כיהנה בתפקיד יו"ר ונשיאת האגודה בשנים 1920 עד 1924. בובולה קיבלה את הדוקטורט בשנת 1924, ואחר כך שימשה במשך שנתיים בתפקיד עמיתת מחקר במכללת ברין מאור בפנסילבניה, ארצות הברית.

הייתה תלמידתו של פרנץ יוס באדיני. שניהם היו חוקרים בתחום איתור מוצאו של העם ההונגרי, ופרסמו יחד מחקרים עם עדויות על מוצא השפה והתרבות ההונגרית מתוך השפה והתרבות השומרית הקדומה. בובולה חקרה וגילתה מהו המקור של האלה הפטרונית של הונגריה בולדוגסוני (Boldogasszony). על פי הכנסייה הנוצרית בולדוגסוני הוא שמה של מריה אם ישו. פירוש שמה הוא "גבירת השפע" בובולה גילתה שעל פי הפולקלור ההונגרי יש לאלה בולדוגסוני שבע בנות, וגילתה שהמקור העתיק של אלה זאת הוא האלה באהו השומרית, המכונה גם באבה וגם גולה. על פי האמונה השומרית באהו היא "האלה האם הגדולה", אלת החיים והמוות, אלת האדמה, המים והשמים, אשר ילדה את האלים. ואשר מכונה "אמא באהו אלת השפע". בובולה גילתה טקסים, פולקלור ומנהגים הונגרים המשמרים עד היום טקסים לאלה האם הגדולה, כולל טקסי לידה, טקסי קציר ועוד.

פמיניסטיות
היסטוריוניות
בלשניות ולשונאיות
אשורולוגים
בלשנים ולשונאים הונגרים
היסטוריונים הונגרים
אמריקאיות שנולדו ב-1900
אמריקאים שנולדו ב-1900
אמריקאיות שנפטרו ב-1981
אמריקאים שנפטרו ב-1981